प्राथमिक स्वास्थ्य केंद्र अचलगंज के गांव वसैना में खसरा फैलने और तमाम लोगों के चपेट में आने की सूचना मिलते ही मुख्य चिकित्साधिकारी डॉ. डीपी मिश्रा जिला संक्रामक रोग नियंत्रण के चिकित्सकों व पैरामेडिकल स्टाफ की टीम को लेकर गांव पहुचे। टीम ने सत्यापन किया जहां केवल तीन मरीज बुखार व दानों से पीड़ित मिले। डाक्टरों ने उनका इलाज किया। उसके बाद टीम प्राथमिक स्वास्थ्य केंद्र सुमेरपुर के गांव केसरीखेड़ा पहुंची। टीम ने बीमारी का सत्यापन किया तो वहां खसरे के 10 मरीज मिले। दोनों गांवों में टीम ने इलाज कर बचाव के बारे में लोगों को जानकारी दी।